JohanHeinsen/ENO huggingface dataset:
Odense Adresse-Contoirs Efterretninger, 1829-12-17
I Kjøbenhavnsposten er nu lovet, Berigtigelser, fra Direktionen til de i samme Blad læste bemærkninger angaaende Udkastet til Plan og Fundats for Caroline=Klosteret.
Odense Adresse-Contoirs Efterretninger, 1829-12-17
Befordringer og Afgang. Under det danske Kancellie: Den 4 Decbr. er Geheime Legationsraad F. Clauswitz, R. a. Dbr., beskikket til Notariuspublikus i Kjøbenhavn; Kancellieraad, Byefoged og Byeskriver i Bogense, C. C. Herz, til Herredsfoged og Herredsskriver i Nørre og Bølling Herreder under Ringkjøbing Amt, Kancelliesekretair og Kancellist i Kancelliet, H. G. Tranberg, til Byeskriver i Varde og Herredsskriver i Øster= og Vester=Herreder under Ribe Amt, residerende Kapellan i Vordingborg og for Kastrup Menighed, M. Nascou, efter Ansøgning formedelst Alder og Svagelighed i Naade entlediget fra sit Embede med Pension. - Under Generaltoldkammer= og Kommerce=Kollegiet: Den 26 August er Toldkontrolleur i Vedel, Krigsraad J. G. Køpke, beskikket til Toldkontrolleur i Neustadt, og Premierl. ved det holstenske Landseneerregiment C. B. F. v. Pustan, R. a. Dbr., til Toldkontrolleur i Vedel. Den 22 September, Told- og Konsumtions=Jnspekteur i Randers, Oberst Brock, R. a. Dbr., i Naade og med Pension entlediget fra dette hans Embede; Kammerrassessor, konstitueret Told- og Konsumtions samt Strøm=Jnspekteur i Fredericia, A. F. P. Fog, igjen beskikket i bemeldte Embede. Den 30te, forhenværende konstitueret Toldinspekteur, Ritmester C. F. W. Schrøter til Toldkasserer i Glückstadt. Den 20 Octbr., Fuldmægtig under Kollegiet, og konstitueret Konsumtions=Jnspekteur L. Svenstrup til Konsumtions-Jnspekteur i Hillerød; Toldbetjent og konstitueret Toldinspekteur paa Bornholm, C. H. Volffsen, R. a. Dbr., til Toldinspekteur paa bemeldte Øe. Den 25de, afskediget Kapitain H. Luders til Told- og Konsumtions-Underbetjent i Kjøbenhavn. Den 14 Novbr. A. Thomsen til Mægler i Aarhuus. Under Landmilitair=Etaten: Den 17 Novbr. er den veddet andet Liv=Regiment staaende karakteriserede Regimentschirurg J. C. Hushahn udnævnt til Regimentschirurg ved det første Jydske Jnfanterie-Regiment. Den 18de, Sekondlieutenanterne A. C. F. v. Fenker og H. v. Sehestedt, begge af det Fyenske Regiment lette Dragoner, meddeelt Premierlieutenants Karakteer. Den 20de, Kompagniechirurg ved Kronens Regiment, C. F. Wind meddeelt Bataillonschirurgs Karakteer. Den 24de, dimitteret Premierlieutenant H. F. v. Kirchner udnævnt til Exerceer-Jnspekteur ved Altona borgerlige Jnfanterie-Korps.
Odense Adresse-Contoirs Efterretninger, 1829-12-17
Ledige Embeder. Under det danske Kancellie: Øsse og Nesberg Sognekald i Ribe Stift, 501 Rbd. Det er blandt de Kald, som er forundt særdeles Lettelse i Skatter. - Under Generaltoldkammer og Kommerce-Kollegiet: Et Toldkontrolleur-Embede paa St. Croix.
Odense Adresse-Contoirs Efterretninger, 1829-12-17
AVERTISSEMENT S. At det igaar Eftermiddag behagede det alvise Forsyn, fra dette til et bedre Liv at bortkalde min trofaste Ægtefælle, Landvæsenskommissair Jver Nyboe, i en Alder af 81 Aar, bekjendtgjøres herved sørgeligst for fraværende Slægt og Venner. Ane sal. Nyboe, Veile den 2 Decbr. 1829. fød Jørgensen.
Odense Adresse-Contoirs Efterretninger, 1829-12-17
Fra Pressen er udkommet. paa Undertegnedes Forlag: Udvikling af den christelige Religions Troeslærdomme. For oplyste, men ulærde, Christne. Af Tage Christian Müller, Consistorialraad, Sognepræst, for Kjøng Menighed i Sjælland. Forfatteren ønsker, at ogsaa dette lille Skrift maa være et Bidrag til at befordre Jesu Christi Religions Udbredelse, og har til den Ende søgt at skaffe Læserne en Ledetraad, ved hvis Brug de lettere kunne udfinde hvad der, efter den hellige Skrifts Anviisning, egentlig hører til de christelige Troeslærdomme og bringes til selv at tænke over disse Lærdommes Jndhold. Ved saaledes at vække Selvtænksomhed og begrunde Overbeviisning ønskede han tillige at befordre en beskeden Erkjendelse af Menneskefornuftens Grændse, og, om muligt, bidrage til at vække hvad i vore Dage vel kan behøves - christelig Fordragelighed. Uden at ville levere et ascetisk Skrift, har han dog søgt at stemme Foredraget saaledes, at Hjertet ei skulde stivne i Kulde, medens Fornuften søgde Lys; men at det maatte føles, at Christendommens Lys breder frugtbargjørende Varme over Hjertets Jnderste. Jndholdet er følgende: Om naturlig og aabenbaret Religion i Almindelighed. 1) Om Christendommens Troværdighed som Aabenbaring. III) Om Guds Væsen og Egenskaber, IV) Om Verdens Skabelse, Opholdelse og Bestyrelse. V) Om Menneskets Bestemmelse og dets Afvigelse derfra. V.) Om Menneskeslægtens Forløsning ved Jesus Christus. VII) Om Christendommens Fordringer til de Mennesker, som ville have Nytte af Jesu Forløsning. VIII) Om den christelige Kirke og dens Sakramenter. N. Om Menneskets Tilstand efter Døden. Skriftet (15 3/4 Art i 8vo) sælges paa Bogladerne for 8 Mk. i Materie og i Velskvind 2 Mk. mere. S. Hempel. Odense den 1 October 1829.
Odense Adresse-Contoirs Efterretninger, 1829-12-17
Subskription. Digte af H. C. Andersen. Under ovennævnte Titel vil til Nytaar 1850 paa mit ege Forlag udkomme en Samling af mine i forskjellige Tidsskrifter, og Blade adspredte Digte, tilligemed endeel ikke før publicerede Smaastykker, og et humoristisk Eventyr i Prosa: "Dødningen. Bogen vil blive trykt paa fiint Velin og leveret Subskribenterne, hæftet i smukt Omslag, for 1 Rbd. Sedl., hvorimod Prisen for de senere Kjøbere vil blive forhøiet. - Subskribentsamlere tilstaaes de sædvanlige Fordeele. Kjøbenhavn den 16 Novbr. 1829. H. C. Andersen.
Odense Adresse-Contoirs Efterretninger, 1829-12-17
Paa ovenmeldte Digte modtages Subskription her paa Adressekontoiret.
Odense Adresse-Contoirs Efterretninger, 1829-12-17
Subskription. paa en dansk Oversættelse af M. Edgeworths Fortællinger; Lazy Lawrence eller: den dovne Laurence, Thee salse ke den falske Nøgle, og The birth day present eller: FødselsdagsForæringen, ved Hr. Th. Barfoed, ord. Katechet i Korsøer, modtages paa Fyens Stifts Adressekontoir. - Disse 3 Fortællinger ville samlede udgjøre omtrent 8 Ark i Octav, og Prisen bliver som for den ifjor fra samme Haand udgivne Oversættelse: "den fromme Susanne, 8 s. Arket. Det Nærmere erfares af Planen, som ligger til Eftersyn her paa Kontoiret.
Odense Adresse-Contoirs Efterretninger, 1829-12-17
Subskription Polyhymnia. Under denne Titel vil med det Første udkomme et Skrift fra min Haand. Det kommer til at bestaae af originale Digte og Fortællinger, og vil omtrent blive 16 Ark stort. Bogen overlades Subskribenterne for 8 s. Arket Trykpapir og 10 sk. Skrivpapir.
Odense Adresse-Contoirs Efterretninger, 1829-12-17
Hr. Direkteur Schulz's Navn er noksom Borgen for Trykningens og Papirets Godhed. Subskription modtages i den Schulziske Boglade paa Høibroplads Nr. 51. Kjøbenhavn den 17 Novbr. 1829. F. C. Hillerup. Ligeledes modtages Subskription her paa Adressekontoiret.
Odense Adresse-Contoirs Efterretninger, 1829-12-17
En velopdragen ung Pige ønsker sig Kondition, eu NB. een til førstkommende Nytaar eller 1 Mai, helst paa et Sted, enten paa Landet eller i en Kjøbstad, hvor hun kunde gaae Huusmoderen til Hielp i Huusholdningen, eller som Sye og Kammerpige, da hun forstaaer Skrædersyening tilligemed Linsyening og Brodering. Paa Lønnen sees mindre end paa en god Omgang. Man behager at indlevere en Billet paa Adressekontoiret med Udskrift M. M., hvorpaa Svar fra den Søgende skal følge.
Odense Adresse-Contoirs Efterretninger, 1829-12-17
En duelig Meierske, der paa egen Haand er vant til at bestyre et stort Meierie, og derom kan forevise paalidelige Vidnesbyrd, søges til 1 Mai. Adressekontoiret anviser.
Odense Adresse-Contoirs Efterretninger, 1829-12-17
Et Hollænderie her i Fyen paa 60 a 100 Køer ønskes i Forpagtning til førstkommende Mai paa billige Vilkaar. De herpaa Reflecterende ville behagelig snarest mulig herom henvende dem i portofrie Breve til Adressekontoiret, mærket H. C. En i Svendborg Møllergade beliggende Gaard er til første Paaske Flyttetid at erholde til Leie, hvorom akkorderes med Fuldmægtig Lorenzen.
Odense Adresse-Contoirs Efterretninger, 1829-12-17
J Woldbroe Bye, Gamtofte Sogn, er af forrige Gaardfæster, Hans Nielsens Gaards Jorder flere Parceller at erholde tilkjøbs af fortrinlig gode Jorder og af 4 Tdr. Lands Størrelse, geometrisk Maal, naar Vedkommende derom vil henvende sig til Gaardens nuværende Eier, Hans Jensen, eller til Undertegnede. Brahesborg den 24 Novbr. 1829. L. Petersen.
Odense Adresse-Contoirs Efterretninger, 1829-12-17
Møen. Tirsdagen den 12 Januar førstkommende, Formiddag Kl. 11, bliver paa Stege Raadstue foretaget offentlig Auction over Bortforpagtningen fra 1 Mai 1830 af Klint holms Hovedgaards Avling og Hollænderie, tilligemed Maglebye Sogns Konge- og Kirke=Korntiende her paa Møen. Foreløbig bemærkes, at Gaarden drives med fuld Hoverie. Konditionerne til Forpagtningen ere forinden Auctionsdagen til Eftersyn saavel hos Eieren, Hr. Kammerjunker Scavenusi Kjøbenhavn, som hos Landvæsenskommissair Forvalter Howitz paa Klintholm. C. Meincke, Stege den 1 Decbr. 1829.
Odense Adresse-Contoirs Efterretninger, 1829-12-17
Torsdagen den 7 Januar næstkommende, lader Skipper Anders Hansens Enke i Skibhusene ved offentlig Auction bortsælge en stor Deel Egetømmer, deels skaaret i Planker, deels tjenligt til Skibs- og Huustømmer, ligesom ogsaa endeel Ege Navler. Auctionen begynder Kl. 10 om Formiddagen. Hvilket herved bekjendtgjøres. Odense Herredskontoir den 11 Decbr. 1829. C. A. Falbe.
Odense Adresse-Contoirs Efterretninger, 1829-12-17
Enhver, som maatte have noget at fordre i Stervboet efter afskediget Ritmester Hindsgaul, der sidst boede i Wissenberg, Sogn, indkaldes herved med 6 og 12 Ugers Varsel at melde dem i den Henseende hos undertegnede Skifteforvalter i Boet. Odense Herredskontoir den 26 Novbr. 1829. C. A. Falbe.
Odense Adresse-Contoirs Efterretninger, 1829-12-17
Eiendoms Salg. Carskou Gaard og Mølle, beliggende i Harlev Sogn, agter Eieren, formedelst anden tagen Bestemmelse, underhaanden at bortsælge. Denne i alle Henseender favorable Eiendom er beliggende 2 Mile fra Aarhuus og 1 1/2 Miil fra Skanderborg, har et Areal af omtrent 270 Tdr. Land gode Jorder og skylde kuns deraf Hartkorn, Ager og Eng 2 Tdr. 2 Fdkr. 3/4 Album, Skovskyld 6 Skpr. 1 Fdkr. 2 Alb., Mølleskyld 6 Tdr. 3 Skpr. og 1 Fdkr., med indkjøbte Konge- og Kirketiende. J Marken, der for største Delen er indhegnet og godt beliggende for Gaarden, haves god Mergel, fornøden Skov, overflødig Tørvejord, og et Skovfogedhuus, hvoraf tillige svares nogle Arbeidsdage, Den aarlige Udsæd har været 30 Tdr. Rug, 36 Tdr. Byg 56 Tdr. Havre og 2 Tdr. Boghvede, desuden avles 70 Læs Enghøe, foruden Klever. Der fodres og græsses 60 Stk. Køer og Stude, 9 Heste og 30 Faar. Paa Møllen fedes om Vinteren, almindelig 16 Stkr. Qvæghøveder og om Sommeren 16 Sviin, Gaarden og Møllen, der er beliggende i en behagelig og smu Egn, har overalt gode og vel vedligeholdte Bygninger, der for faa Aar siden af nye opbygtes, med en tilliggende smuk Have som i det hele afgiver en særdeles behagelig Bopæl for enhver Familie. Møllen, der har overflødigt Vand og god Søgning, har 4 Qværne, der drives ved 2 Hjul, samt god Leilighed til Anlæg af et Stampeværk, hvortil den største Deel af Materialierne haves, og som kan følge i Kjøbet. - At sige meere om denne sjeldne og meget indbringende Eiendom, ansees for overflødigt. Liebhaverne ville bedst kunne overbevise sig derom ved at tage den i Øiesyn. - Handel om Eiendommen afsluttes en ten med Hr. Prokurator Jngerslew i Aarhuus eller undertegnede Eier. - Det bemærkes, at den største Deel af Kjøbesummen kan blive indestaaende. Tarskou Mølle den 28 Novbr. 1829. Hansen.
Odense Adresse-Contoirs Efterretninger, 1829-12-17
Jfølge Proklama af Dags Dato, som snarest vil blive læst inden vedkommende Over- og Underret, indkaldes herved, overeensstemmende med Pl. af 2 Juni 181982, med 12 Ugers Varsel, Alle og Enhver, som maatte formene at have noget at fordre i afdøde Hr. Gomme Frederik Brandt, Sogneprætil Tryggeløv og Fodslette Menigheder her paa Langeland og efterlevende Hustrue, Lovise Brandt, fød Brokdorff, deres fælleds Boe, til, med deres Fordringer at fremkomme og saadant deres havende Krav for undertegnede Skifteforvalter at beviisliggjøre. Debitorerne indkaldes herved ligeledes til snarest at afgjøre deres Skyld, saafremt de ville undgaae Søgsmaal, Langelands Herreders Kontoir, Rudkjøbing den 27 Novbr. Schmidten.
Odense Adresse-Contoirs Efterretninger, 1829-12-17
Viborg. Tredie og sidste Bekjendtgjørelse. Over Huusmand Thomas Knudsen i Stokkebye, hans Boe, er af Landfogderiet Konkurs bleven paakiendt. J den Anledning indkaldes Alle, som formene sig at have Fordringer til ham eller hans Boe, eller som maatte have Pantegods af ham ihænde, eengang for alle og følgelig peremtorisk, ved Straf af Udelukkelse fra det proklammerede Boe og Pantets dobbelte Værdie, forinden 6 Uger, fra dette Proklams sidste Bekjendtgjørelse af at regne, behørig at melde sig her i Actuariatet, at beskikke den anordnede Prokurator ad acta og dernæst at forvente videre Foranstaltning. Ærøeskjøbing, under Stads- og Landrettens Segl, den 26 Novbr. 1829. Carstens. (L. S.)
Odense Adresse-Contoirs Efterretninger, 1829-12-18
No. 188. 38 Aargang. vens Stifts Kongelig allene privilegerede. Adresse-Avis og 70 Avertissementstidende. 18 Pecember 1829. Fredagen overalt i de Danske Stater. Forsendes med Brevposten. Redigeres, trykkes og udgives i Odense af Søren Hempel, Kancellieraad.
Odense Adresse-Contoirs Efterretninger, 1829-12-18
Jndhold. Tyrkiet (Halil=Paschas Ankomst til Odessa. Den brittiske Ambassadeurs Fredsfest). Amerikanske Anliggender (Mere om Tampicos Rømning. Slaveriets Afskaffelse i Mexico. General Cordovas Opstand i Columbien). Frankerig (Laanet af 80 Millioner aabnet. Tegn til en ny Ministervexling.) Blandinger.
Odense Adresse-Contoirs Efterretninger, 1829-12-18
Tyrkiet. Fra Grev Diebitschs Hovedqvarteer har Man i den senere Tid ingen Efterretninger havt i Konstantinopel, da Underhandlingerne for Eftertiden skulle fortsættes ved Grev Orloff. Jmidlertid skulde det først opbryde fra Adrianopel i Slutningen af Novbr. Den 24 Novbr. er HalilPascha ankommet til Odessa med 2 Fregatter under tyrkisk Flag. J hans Følge, der bestaaer af 70 Personer, er Seid Suleiman Negib, Geheimeraad og Divanets Segl bevarer. De Foræringer, han medbringer paa sin Ambassade til Petersburg, anslaaes til over 2 Millioner tyrkiske Piastres Værdie.
Odense Adresse-Contoirs Efterretninger, 1829-12-18
Det var egentlig en Fredsfest, som den 4 Novbr. blev givet af den brittiske Ambassadeur ombord paa Fregatte Blonde (S. 742.) Efter Beskrivelsen i den preussisk Statstidende saaes ved samme den fineste Smag forener med den største Luxus. Henved 400 Personer, derimellem det diplomatiske Korps i Uniform og (som noget uhørt flere tyrkiske Store og Divans=Medlemmer, vare indbudne. Fregattens øverste Dæk var forvandlet til et stort Telt og paa Bagstavnen glimrede Kongen af Engellands og Sultanens i Guldbroderie sammenslyngede Navne, omgivne af begge Nationalflag. Over Midten af Dækket og den til Dands indrettede Fordeel var ligeledes anbragt forskjellige Nationers Flag. Dandsepladsen var betegnet ved en Cirkel i Regnbuefarver og Master og Tougværk omvunden med røde og hvide Silkestoffer. Musikchoret befandt sig paa en omkring Mellemmasten oprettet Tribune, og imellem den første og anden Mast vaiede det engelske, franske, russiske, østerrigske, preussiske og tyrkiske Flag, behængte med glimrende oplyste Lamper. J Stykportene rundt omkring Skibet læste Man i Transparent Ordet Fred i de forskjelligste Sprog, ligesom og tusinde brogede Lamper med Blomsterguirlander bekrandsede og magisk oplyste det Hele. Taflet, som var anbragt under Dækket i to fortløbende Rader, prangede af kostbart Sølvtøi. Det var efter SultanRahmuds Skaal at de tyrkiske Gjester udbragte Skaaler, for de andre Souverainer og en varig Fred. Ogsaa lempede de sig saameget muligt efter de europæiske Skikke, paa den uundværlige Pibe nær, hvorover Damerne ogsaa inkommoderedes af Hoste under Dandsen. Polonaisen opførtes af Sir Gorden som den eneste Dands, Tyrkerne forstode og der lod sig forene med den dem egne Gravitet. - Forud havde Selictar (Sultanens Sværddrager) efter Befaling givet den brittiske Ambassadeur og Admiral Malcolm en Fest, som ogsaa var yderst glimrende, og Dagen derpaa fik de Begge Tilladelse til at besee Seraillets Jndre. J Fyrstendommerne skrides allerede til Nationaltroppernes Organisation, hvilke russiske Officerer ere ifærd med at dressere. Formedelst Pestens større Udbredelse her og i nogle russiske Provindser er Sundheds=Kordonen paa Grændsen fordoblet. Reisende holdes 40 Dage og Varer 3 Uger, i Quarantaine; de sidste ere tillige underkastede fornøden Udrensning. At Handelen lider ved disse nødvendige Forholdsregler, er begribeligt.
Odense Adresse-Contoirs Efterretninger, 1829-12-18
Amerikanske Anliggender. En frygtelig Orkan, som rasede den 10 Septbr. og ødelagde det halve af Staden Campico, skal ikke have bidraget lidet til Spaniernes Forjagelse. De største Træer omkastedes og Floder og Søer oversvømmede, saa at Mexicanernes Skandser ødelagdes; men Spanierne leed ikke mindre og maatte forlade Fortet og flygte til Skovene. Dette benyttede Sta Anna sig af og tiltraadte strax Marschen, for at besætte Fortet; men saasnart Stormen havde lagt sig, vare Spanierne vendte tilbage. Den 11te blev det imidlertid angrebet, og den første Linie inden kort Tid taget. J denne Træfning havde Mexicanerne 127 Dræbte, og 151 Saarede, Spanierne kun 104 Dræbte og 96 Saarede. Jkke desmindre udstak de næste Morgen den hvide Fane, og sluttede den bekjendte Rømnings=Kapitulation, hvorved de overgav sig paa Discretion, og blot Officererne af Skaansel tillodes at beholde deres Sidegevær.
Odense Adresse-Contoirs Efterretninger, 1829-12-18
J hele Republiken herskede Jubel over den saaledes mislykkede spanske Expedition. General Sta Anna og hans Officerer modtog fra alle Sider Borgerretten. Baller og andre Festligheder foranstaltedes, Hospitaler stiftedes, Fanger løslodes og den 11 September skal bestandig feires en Nationalfest. J Havannah havde Efterretningen gjort et modsat Jndtryk. Det var forbudet at meddele noget derom i Aviserne, og nogle Personer, som blot vovede at tale derom, bleve hæftede. Efter en Skrivelse fra Ny-Orleans har General Barradas tree Dage efter sin Ankomst hertil jaget sig en Kugle igjennem Hovedet. J Campico var næsten ikke en Dør eller et Vindue heelt, og en amerikansk Kapitain, som var ankommet hertil efter Overgivelsen, haabede at vinde 500 Procent paa Vindueglas. Seenere Efterretninger fra Nyork af 17 Novbr. medbringe ingen Bekræftelse paa Rygtet og andre 2000 spanske Troppers Landgang ved Puerto Angel, paa Mexicos Vestkyst i Staten Oajaca. En Afdeling af 500 Spaniere, som var af: seilet fra Ny-Orleans til Tampico, maatte styre Koursen til Havannah, da de ved Ankomsten allerede fandt Mexicanerne i Besiddelse af Staden.
Odense Adresse-Contoirs Efterretninger, 1829-12-18
Præsidenten Guerrero agtede at indkalde Kongressen, for igjen at nedlægge sin overordentlige Fuldmagt. Sin Regjeringstid har han forherliget ved, fra den 15 Septbr., som Uafhængighedens Aarsdag, at afskaffe Slaveriet i Republikens hele Omfang, imod Løvte om Godtgjørelse for Eierne. Kuns begynder Man alt at frygte for Sta Annas Magt. Som det hedder, har han skriftlig forlangt Ministrenes Afsked af Præsidenten og foreskrevet ham deres Eftermænd. Man formoder endog, at Sta Anna vil blive Præsident. Vel taler han tillige om sin Beslutning at trække sig tilbage i Privatstanden; men af for mange Erfaringer veed Man, hvad slige Udtryk betyde i den Ær gjerriges Mund.
Odense Adresse-Contoirs Efterretninger, 1829-12-18
Det store Drama i Columbien, Peru og Bolivia ventes snart at nærme sig sin Udvikling. Den nye Præsident i Lima, Lafuente, som iøvrigt regjerer med Berømmelse og især søger med Strænghed at rense Landet for Stratenrøvere og Mordere, formodes at handle i Forstaaelse med Bolivar, paa at forvandle hine tree Republiker til et Keiserrige. Bolivar selv befinder sig i Guayaquil, for at ordne de peruanske Anliggender. Det hedder ogsaa, at han har afslaaet den ham af Tropperne sammesteds tilbudne Krone. I den columbiske Provinds Antioquia har imidlertid General Cordova atter plantet Oprørsfanen imod Bolivars Regjering, og opfordret alle vaabendygtige Jndbyggere fra 14 til 50 Aar til Vaaben. Hidtil skulle ikke Mange være stødt til ham og da der fra flere Sider ere Tropper paa Marschen, haaber Man, at denne Opstand snart vil være dæmpet, saa meget mere, da Columbien er kjed af Borgerkrigen og i Bolivar seer sin sande Befrier. Dog bør det ikke oversees, at de columbiske Tidender, hvori disse nye Uroligheder skildres som ubetydelige, staae under strængeste Opsyn.
Odense Adresse-Contoirs Efterretninger, 1829-12-18
Frankerig.
Odense Adresse-Contoirs Efterretninger, 1829-12-18
Under 6 d. M. har Finantsministeren indbudt til Deeltagelse i det ved Loven af 19 Juni 1828 til overordentlige Udgivter bevilgede Laan af 80 Millioner til 4 Procent, hvilket skal være sluttet til 30 Januar 1830. Man vil nu vide, at ikke Seglbevareren Hr. Courvoister, men Hr. Ranville skal være Forfatter til den bittre Artikel i Monitøren, og at den Første tvertimod havde indgivet et langt moderatere Udkast, som desaarsag blev forkastet. Gazetten kan ikke heller tilgive Hr. Courvoister, at han har udnævnt Hr. Cormenin (bekjendt af sit Angreb paa Statsraadet) til Ordfører i den Kommission, som er nedsat for at gjøre Udkast til Statsraadets nye Organisation, og trøster sig med, at hans Anskuelser aldrig ville bifaldes af et roialistisk Ministerium. Overalt synes en Forandring atter i Gjære, som ogsaa bestyrkes ved en Anmeldelse om, at Præsidenten og Krigsministeren ikke gav Audientser i nogle visse Dage, hvilket pleier at være Tegn til deres Aftræi delse. Dog havde den Første neppe forladt Konseilet, før han lod det gjenkalde i Monitøren. Hr. Bourmont skal i derimod have ladet sig forlyde med, at han ikke var meere i Paris den 10 Decbr. og Søeministeren er reist til Normandiet, hvorfra Konstitutionel ikke troer, at han kommer tilbage. Den 8de præsiderede Kongen i Konseilet og afreiste om Aftenen til Compiegne, for at vende tilbage den 11te. Ogsaa Hr. v. Polignac er afreist til sit Gods Mille mont. Oppositionsbladene ere færdige hver med sin Liste paa de nye Ministre. Efter Nogle vil Hr. v. Polignaai allene forblive i Ministeriet; efter Andre have flere afslaaet at tage Plads deri, selv paa Vilkaar, at han vilde nøies med blot at være Minister af det Kongelige Huus. Enhver Deputeret faaer ved sin Ankomst til Paris en Jndbydelse fra Fyrsteen; men de Fleste nøies med igjen at afgive Visitkort.
Odense Adresse-Contoirs Efterretninger, 1829-12-18
Som Man fortæller, skal Hr. Courvoister have yttret i Raadet: gjeg tager ikke min Dimission; men bliver hos Dem som en offentlig Samvittighed, for at lade Kongen høre Sandheden. Ja, hvis Vi blive her længer, ødelægge Vi Monarkiet og Frankerig. Alle maa Vi udtræde af Ministeriet og saaledes udfrie Kongen af en stor Forlegenhed. Hs. Majestæt skal derpaa før sin Afreise til Compiegne have forlangt en nøiagtig Beretning om Ministeriets Stilling til Landet. Quotidienne begynder at holde Ministrene Forelæsninger, og ønsker, at deres Uvirksomhed engang maatte ophøre, og at de ville handle, som de have talt. Skjøndt Gazetten selv giver det bedste Beviis for, at der ingen ret Enighed hersker i Ministeriet, da den, foruden Hr. Courvoister, ikke heller skaaner Hr. Chabrol fordet nye Laan til 4 Procent (hvoraf Journal des Debats slutter, at den har Hr. Villele med hans Reduktion i Kikkerten), erklærer den hidtil alle Rygter om et Ministerskifte for Opdigtelse. Jiær deklammerer den imod ethvert, Kaalitions=Ministerium. Det maa enten være (som den udtrykker sig) reen republikansk eller monarkisk, og da det første ikke lader sig tænke, saa følger det sidste af sig selv.Men at iøvrigt Folk træde ind i eller ud af Ministeriet, har intet at betyde, naar kun Modstanden imod Revolutionen, hvortil Døren aabnedes den 8 August, fremdeles fortsættes. En Plan af Finantsministeren til at indskrænke Antallet af de ved Postvæsenet Ansatte fra 500 til 300, skal være taget tilbage, paa General-Direktoren Hr. v. Villeneures Forestilling, som i saa Fald truede med at tage sin Afsked.